Kotleba, Marian, poslanec NR SR (2016-06-07):
Vážená pani predsedajúca, vážené poslankyne, vážení poslanci, rokujeme tu dnes už viac ako desať hodín o odvolávaní ministra vnútra Slovenskej republiky, pričom vlastne všetkým z nás je jasné, ako toto odvolávanie vďaka parlamentnej matematike dopadne. Dalo by sa povedať, že v podstate toto dnešné rokovanie Národnej rady nemá žiadny význam, ale nakoniec v podstate jeden veľký význam sa tu dnes našiel. Ten význam je asi taký, že v rámci dnešnej diskusie si strany vládnej koalície a SaS a OBYČAJNÍ ĽUDIA navzájom na seba povyťahovali všetky špiny z minulosti, ktorých sa úspešne spoločne aj dopustili. Ukázalo sa tak v dnešnej diskusii, že medzi týmito stranami nie je zásadný rozdiel. Nie je zásadný rozdiel, že rovnako všetky majú na svojich rukách osud Slovenskej republiky, súčasnú situáciu, stav Slovenska, ten biedny stav Slovenska, v ktorom sa dnes nachádzame, a preto si v podstate nemajú navzájom veľmi čo vykrikovať. Kauza Bašternák, ktorú dnes riešime, je typickým príkladom, typickým príkladom. Za jednej vlády sa vratky DPH vyplatili, druhá vláda kauzu neriešila. A teraz sa hľadá ten, kto je vinník, kto za to môže viac, kto za to môže menej. Ľudia, ktorí nás ale sledujú z normálneho sveta, si podľa môjho názoru museli uvedomiť dnes, že tadiaľto v tomto parlamente náprava nevedie, že tuto naozaj nebude možné vymeniť niektorých členov, niektorých ministrov a všetko bude okej, bude to zdravé a v poriadku. Naozaj dnešná debata ukázala, že ak sa má Slovensko niekam pohnúť k tomu, aby bol skutočný, právny a funkčný štát, tak bude potrebné vymeniť všetkých, vymeniť všetkých, ktorí sa nejakým spôsobom v rámci exekutívy podieľali na tom zúfalom stave, ktorý dnes na Slovensku máme. Klub Ľudovej strany Naše Slovensko, samozrejme, podporí odvolanie ministra vnútra Roberta Kaliňáka, ale nie kvôli tejto kauze, pretože takýchto káuz bolo na Slovensku ix-ypsilon a vypichovať iba jednu jedinú kauzičku, je absolútne účelové. My podporíme odvolanie ministra vnútra kvôli pretrvávajúcemu politickému zneužívaniu policajného zboru. Podporíme jeho odvolanie kvôli kauze Šarišské Michaľany, podporíme jeho odvolanie kvôli kauze Krásna Hôrka, podporíme jeho odvolanie kvôli kauze Gabčíkovo. Podporíme jeho odvolanie kvôli tomu, že polícia ani dnes nekoná, stále nekoná z úradnej povinnosti v prípade trestných činov pokračovania nelegálnej stavby. Týka sa to najmä rozširujúcich sa nelegálnych cigánskych osád, o ktorých orgány činné v trestnom konaní aj polícia veľmi dobre vedia, o ktorých starostovia obcí, starostovia obcí za vládne strany veľmi dobre vedia a napriek tomu ani jedni ani druhí nerobia nič a tvária sa, že tu ten problém nie je. Podporíme odvolanie ministra vnútra Roberta Kaliňáka kvôli tomu, že slušní ľudia, ktorí majú tú smolu, že musia žiť v blízkosti takýchto lokalít, sa už nemajú na koho obrátiť, sa už nemajú na koho obrátiť, pretože, keď o pomoc požiadajú starostu ako najvyššieho predstaviteľa stavebného úradu, ich žiadosti sú odignorované. Keď sa obrátia s trestnými oznámeniami na políciu, na čele ktorej stojí policajný prezident a jeho nadriadený minister vnútra, skoro všetky tieto prípady sú odložené alebo zastavené. A potom sa nemôžeme čudovať, že títo ľudia sú jednoducho úplne zúfalí a že dnes o Slovensku nemôžeme hovoriť ako o právnom štáte. Preto dnes vnímame odvolávanie ministra vnútra nie ako osobný boj proti ministrovi Robertovi Kaliňákovi, ale ako snahu o systémovú zmenu, aby na Slovensku konečne začal zákon platiť pre všetkých rovnako. Pre takýchto zbohatlíkov s dépeháčkami, pre zlodejov, pre tých, ktorí si načierno stavajú svoje chatrče a svoje paláce, proste pre všetkých a aby ľudia, aby ľudia videli, že aspoň to, že tu treba spraviť systémovú zmenu, si niekto uvedomuje a že je tu niekto, kto je ochotný a odhodlaný za nich v tejto Národnej rade, ktorá sa ale pomaly, ale isto mení na cirkus, bojovať. Ďakujem. (Potlesk.)